Kansallissosialistinen puolueohjelma

Kansallissosialistinen puolueohjelma eli 25 kohdan ohjelma oli Saksan kansallissosialistisen työväenpuolueen eli natsipuolueen ainoa puolueohjelma. Se sisältää nationalistisia, rasistisia ja sosialistisia vaatimuksia.

Ohjelman laativat Anton Drexler, Adolf Hitler, Gottfried Feder ja Dietrich Eckart pohjanaan Rudolf Jungin ohjelma. Lopputuloksen Hitler julisti Saksan työväenpuolueen Münchenin suurelle puoluekokoukselle 24. helmikuuta 1920. Puolue muutti nimensä Saksan kansallissosialistiseksi työväenpuolueeksi huhtikuussa, mutta Hitler esti kaikki muutokset ohjelmaan, joskaan ei antanut sen sitoa käsiään käytännön politiikassaan.

Erik von Kuehnelt-Leddihn esittää, että 10 ohjelman 25 kohdasta ovat työväenluokan asian ajamista, mm. työllisyyden puolustaminen, yritysvoittojen jako työntekijöille, pääomatulojen lakkauttaminen, kuolemantuomio keinottelijoille ja koroillaeläjille, suuryritysten sosialisoiminen, eläkejärjestelmän laajentaminen, yhtäläisen koulutuksen tarjoaminen köyhimmillekin, lapsityön kielto ja pääoman herruuden lakkauttaminen.Liberty or Equality, von Kuehnelt-Leddihn, Christendom Press, Front Royal, VA, 1952, 1993. pg 257 William Brusteinin mukaan nämä ohjelmakohdat ja Drexlerin lausunnot osoittavat, että natsipuolueella oli alkuperä työväenpuolueena.The Logic of Evil, The Social Origins of the Nazi Party, 1925-1933, William Brustein, Yale University Press, New Haven, CT, 1996. pg 141.

 NSDAP:n puolueohjelma 25.2.1920 

Teksti: "Saksalaisen työväenpuolueen ohjelma on ainutkertainen. Johtajat eivät aio luoda uutta ohjelmaa näiden tavoitteiden saavuttamisen jälkeen, vaikka se mahdollistaisi puolueen olemassaolon jatkossakin keinotekoisesti luodun tyytymättömyyden avulla.
 Vaadimme kansojen itsemääräämisoikeuden perusteella kaikkien saksalaisten yhdistymistä yhdeksi Suur-Saksaksi.
 Vaadimme saksalaisten tasa-arvoa muiden kansakuntien joukossa ja Versailles’n ja Saint-Germainin rauhansopimusten mitätöintiä.
 Vaadimme maata (siirtokuntia, siirtomaita) saksalaisten ravitsemiseksi sekä liikaväestön asuttamista varten.
 Kansalainen voi olla vain saksalaiseen kansaan kuuluva henkilö. Saksalaiseen kansaan kuuluvan tulee olla saksalaista verta uskonnosta riippumatta. Näin ollen yksikään juutalainen ei voi kuulua Saksan kansaan.
 Joka ei ole Saksan kansalainen, voi elää Saksassa vain vieraana ja heitä kohdellaan ulkomaalaisina.
 Vain kansalaisilla on oikeus osallistua päätöksentekoon laeista ja hallinnosta. Näin ollen vaadimme, että vain kansalaiset voivat toimia valtion, osavaltion tai kunnan virassa. Vastustamme turmeltunutta parlamenttitoimintaa, jossa paikkoja jaetaan vain puolueiden etuja ajatellen piittaamatta henkilöiden luonteesta tai kyvyistä.
 Vaadimme, että valtio huolehtii ensisijaisesti kansalaisten elinkeinoista ja toimeentulosta. Jos koko väestöä ei voida ruokkia, tulee ulkomaalaiset (ei-kansalaiset) karkottaa valtakunnasta [Reich].
 Kaikkinainen ei-saksalaisten maahanmuutto tulee estää vastaisuudessa. Vaadimme, että kaikki ei-saksalaiset, jotka ovat asettuneet maahan 2.8.1914 jälkeen, pakotetaan jättämään valtakunta heti.
 Kaikilla kansalaisilla tulee olla samat oikeudet ja velvollisuudet.
 Jokaisen kansalaisen ensimmäinen velvollisuus on henkinen tai ruumiillinen työ. Yksilön toiminta ei saa vahingoittaa yhteistä etua, vaan sen tulee hyödyttää kaikkia ja tapahtua kokonaisuutta ajatellen. NÄIN OLLEN VAADIMME:
 Ansaitsemattoman tulon [tulo ilman työntekoa ja vaivannäköä] lakkauttamista ja VELKAORJUUDEN LOPETTAMISTA.
 Ottaen huomioon jokaisen sodan kansalta vaatimat valtavat uhraukset niin omaisuutena kuin verenä, on henkilökohtaista rikastumista sodan avulla pidettävänä rikoksena kansaa kohtaan. Vaadimme kaiken sotakeinottelulla ansaitun omaisuuden takavarikointia.
 Vaadimme kaikkien tähän mennessä muodostettujen trustien kansallistamista.
 Vaadimme suuryritysten voittojen jakoa.
 Vaadimme vanhustenhuollon avokätistä uudistamista.
 Vaadimme terveen keskiluokan luomista ja säilyttämistä, välitöntä suurten kauppayritysten kunnallistamista ja vuokraamista pienyrittäjille edulliseen hintaan sekä kaikkien pienyrittäjien tarkkaa huomioimista valtion, osavaltioiden tai kuntien hankinnoissa.
 Vaadimme kansallisiin pyrkimyksiimme sopivaa maauudistusta ja lakia maan pakkolunastamiseksi ilmaiseksi yhteishyödyllisiin tarkoituksiin, kiinteistöveron [maan verotuksen] lakkauttamista ja maakeinottelun estämistä. [13.4.1928 Adolf Hitler antoi seuraavan selvennyksen tähän ohjelmaan: Vastustajiemme valheellisten väitteiden takia on kohdasta 17 tarpeellista todeta, että koska NSDAP puolustaa yksityisomistusta, on selvää että ilmainen pakkolunastaminen voi tapahtua tarpeen mukaan vain tilanteissa, joissa maa on hankittu epäoikeudenmukaisella tavalla tai joissa maata ei hoideta yhteistä hyvää silmällä pitäen. Kohta suuntautuu ensisijaisesti juutalaisten maakeinottelua vastaan.]
 Vaadimme häikäilemätöntä taistelua niitä vastaan, jotka toiminnallaan vahingoittavat yhteistä hyvää. Tavallisten kansanrikollisten [maanpetturien?], koronkiskurien, salakauppiaiden ynnä muiden rankaiseminen kuolemalla uskontoon tai rotuun katsomatta.
 Vaadimme materialistista maailmanjärjestystä palvelevan roomalaisen oikeuden korvaamista perinteisellä saksalaisella tapaoikeudella.
 Valtion tulee huolehtia koko kansankoulutuksemme perusteellisesta uudistamisesta, jotta jokaisen kyvykkään ja ahkeran saksalaisen on mahdollista saavuttaa korkeakoulutus ja nousta johtoasemiin. Kaikkien oppilaitosten opetussuunnitelmien on sovittava käytännön elämän vaatimuksiin. Heti ymmärryksen kehittyessä koulun (kansalaisoppi) tavoitteena tulee olla valtiokäsityksen [Staatsgedanke] ymmärtäminen. Vaadimme erityisesti lahjakkaiden mutta köyhien lasten koulutusta valtion kustannuksella heidän vanhempiensa säätyyn tai ammattiin katsomatta.
 Valtion tulee huolehtia kansan terveyden parantamisesta suojelemalla äitejä ja lapsia, kieltämällä lasten työnteko, edistämällä ruumiillista vahvistumista luomalla lakisääteinen voimistelu- ja urheiluvelvollisuus ja tukemalla voimakkaasti kaikkia nuorison ruumiillista kehitystä palvelevia yhdistyksiä.
 Vaadimme palkkasoturijoukkojen lakkauttamista ja kansanarmeijan [Volksheer] luomista.
 Vaadimme lainsäädännöllistä taistelua tietoisia poliittisia valheita ja niitä levittävää lehdistöä vastaan. Jotta saksalaisen lehdistön luominen olisi mahdollista vaadimme, että a) kaikkien saksan kielellä ilmestyvien lehtien toimittajien ja muiden työntekijöiden tulee olla saksalaisia, b) ei-saksalaiset lehdet tarvitsevat erityisen luvan valtiolta ilmestyäkseen, eikä niitä saa painaa saksan kielellä, c) ei-saksalaiset eivät saa rahoittaa saksalaisia lehtiä eivätkä vaikuttaa niihin ja tämän rikkomisesta rangaistaan lakkauttamalla lehteä julkaiseva yritys sekä karkottamalla toimintaan osallistuneet ei-saksalaiset välittömästi valtakunnasta. Lehdet, jotka eivät toimi yhteiseksi hyväksi, lakkautetaan. Vaadimme lainsäädännöllistä taistelua kansakuntaa hajottavaa taide- ja kirjallisuussuuntausta vastaan ja sellaisten laitosten sulkemista, jotka toimivat edellämainittuja periaatteita vastaan.
 Vaadimme vapautta kaikille uskonnollisille katsomuksille, jotka eivät vaaranna Saksan valtiota tai sodi saksalaisen rodun sopivaisuus- ja moraalikäsitystä [-tunnetta] vastaan. Puolue itsessään edustaa positiivisen kristillisyyden näkökantaa [positives Christentum] sitoutumatta mihinkään tiettyyn kirkkokuntaan. Se vastustaa juutalais-materialistista henkeä ja on vakuuttunut, että kansamme jatkuva elpyminen voi seurata vain periaatteesta: YHTEINEN HYVÄ ENNEN OMAA ETUA.
 Tämän kaiken toteuttamiseksi vaadimme vahvan keskusvallan luomista valtakuntaan ja poliittisen keskusparlamentin ehdotonta auktoriteettia yli koko valtakunnan ja sen organisaatioiden ylipäänsä. Sääty- ja ammattikamareiden luomista valtakunnallisten lakien toteuttamiseksi yksittäisissä osavaltioissa. Puolueen johtajat lupaavat tarvittaessa henkensä kaupalla puolustaa yllä esitettyen kohtien toteuttamista."

(Käännös.Das 25-Punkte-Programm der Nationalsozialistischen Deutschen Arbeiterpartei [vom 24. Februar 1920]. documentArchiv.de, 3.1.2004. Viitattu 29.8.2021; https://www.annefrank.org/de/timeline/7/das-parteiprogramm-der-nsdap/ Grundsätzliches Programm der nationalsozialistischen Deutschen Arbeiter-Partei. München, den 24. Fabruar 1920. Viitattu 30.7.2025; https://www.jku.at/fileadmin/gruppen/142/parteiprogramm_nsdap.pdfDas Parteiprogramm der NSDAP vpm 25.2.1920. Johannes Kepler Universität Linz. Viitattu 30.7.2025 Nazi Conspiracy and Aggression Volume IV: Document No. 1708-PS (1946). Lillian Goldman Law Library, Yale Law School 2008. Viitattu 29.8.2021; https://avalon.law.yale.edu/imt/nsdappro.asp Program of the National Socialist German Workers' Party. Yale Law School. Viitattu 30.7.2025; https://www.vaholocaust.org/25-points-of-nsdap/. 25 points of the NSDAP. Viitattu 30.7.2025 )

Lähteet

 Aiheesta muualla 
The Program of the NSDAP at Wikisource
The 25 Points of Hitler's Nazi Party
Full text of the 25 point NSDAP program 

Luokka:Saksan kansallissosialistinen työväenpuolue